As jy lus is vir koek, maak seker dat jy Donderdag 29 Oktober om 10:00 by die Weltevreden Landgoed, net buite Stellenbosch, is met ’n kaartjie in jou hand.
Dis nou as jy nie Bant nie. ’n Banter soos ek moet maar hou by die lekker cappuccino wat hulle maak – en by Madri Victor se insiggewende vrae aan die skrywer. In dié geval is die skrywer, Alta Cloete, gelukkig onderhoudend, en die boek, Opdrag van oorkant, waaroor gepraat word, puik. (Lees my resensie hier.)
Jy gaan min restaurante kry wat soveel koek en koffie gee vir R60 – dan kry jy boonop die praatjie ingesluit.